ru en kk ky ru ru ky ky ru ru ru bg ru ru ru en hbs_cyr ru ky hu ky ru ru uk ru ru ba ky ky ky ky ky ky ky ky ky ky ky ky ky ky ky ky ky ru ky ky ky ky ky ky tt ky ky ky ky ky tt ky ky ky ky ky ky ky ky ky ky ky ky ky ky ky ky ky ru ky ky ky ky ky ky ky ky ky ky ky ky
"Айат пресс", 26.02.09 - 5-бет: •
Макала издегич Редакции газет Кыргызстана Кыргыз эл макалдары Архив-1 Архив-2 Архив-3 Архив-4 Архив-5 Архив-6 Zaman Кыргызстан Агым Айыл деми Алиби Асман пресс Азия news Арена kg Фабула Кереге kg Кыргызстан маданияты Көк Асаба Кутбилим Леди kg Майдан.kg Кыргыз туусу Учур Айгай kg Аалам С.С.С.Р Эл турмушу Эл сөзү Добулбас kg Айкын саясат Ачык саясат Майдан kg Адилет press Жалал-абад үнү Тарыхый мурас Обон Ош шамы Ош жаңырыгы Кыргыз руху Салык экспресс Саратан Diezel Айыл өкмөтү Нур Эл De факто Жаңы кылым Апта Алас Бишкек таймс Назар Энесай Новости Иссык-Куля Эркинтоо Биримдик Пресс kg Нур реклама Айат пресс Адилет пресс Лозунг Кабар
"Таяк да жегем, таяктап да ырахат алгам"
- Санжарбек мырза, сиз үчүн жашоонун кызыгы...
- Ар бирибизге жашоо ар тараптан кызык болсо керек. Кээ бири жашоодо үй-бүлөсүнөн ырахат алса, кээ бири дагы башка нерселерден ырахат алгандай, мен үчүн жашоонун кызыгы күндүн чыгып, таңдын атышынан тышкары, аткарган кызматым жана эл менен иштешүүдө.
- Дегеле идеалдуу адам бул жашоодо жаралбаса керек. Албетте, "падышанын да кемчилиги болот" дегендей, өзүмдүн бала чактан берки өжөрлүгүмдү "кемчилигим" деп эсептейм. Айтканымдан кайтпай, өжөрлөнүп жатып кээде зыянга учурап калган мезгил да болот. Бирок өткөн ишке өкүнбөш керек экенинен улам артка кылчайып бармак тиштебейм.
- Сиз баалаган адамдагы жогорку сапат.
- Биринчи орунда адамдын туруктуулугу турат. Адам болгон соң, адамгерчиликке баа берем. Айткан сөзгө бек туруп, адамдык сапатыңды жоготпоо керек. Ошондуктан туруктуу иш алып барган , айтканын аткарган инсандарды сыйлайм.
- " Жаштык жаңылыштык" дегендей, бармак тиштеп өкүнгөн учурлар болсо керек?
- Өтө эле эрте токтолгом. Жаш кезекте эмнелер гана болбойт, жаштыкка алдырып туура эмес жолго түшүп кеткендер жок эмес. Албетте, менде да жаш кезекте бармак тиштеп өкүнгөн учурлар болгон. Бирок, артка кылчайып ар бир ишти көз алдыман өткөрүп ойлонгум да, өкүнгүм да келбейт.
- Сизди депутаттар арасынан бойдок деп билебиз, качан үй-бүлө курайын деген оюңуз бар?
- Бул мен үчүн өтө актуалдуу маселелердин бири. Качан турмуш жолуна аттанарым тууралуу так айта албай, Кудай буйруган күнү деп коем. Кай жерде болбоюн, тууган урук, коллега, тааныштар да ушул суроону жаадырат. Жумуш менен алектенип жүрүп жеке турмушка убакыт тардай сезилет. Балким башкалар өңдөнүп эрте үйлөнүп алганда минтип эл колдоосуна арзып депутат болбой калат белем? Баары алдыда эмеспи, Кудай өмүр, ден-соолук берсе анан бары болот деп коем.
- Студенттик кезге кайрылсак, кыздарга барган күндөр эстеби?
- Студент кезде бир кызга өзгөчө ашык болуп, жолугуу үчүн күн сайын бара берчүмүн. Бирок ата-энеси чыгарбай, айлам кетип күтүп отура берер элем. Анан алардын эшигинин алдында бийик гүлдөр, жүзүм өсүп турчу. Ата-энеси чыгарбай койсо ашыгымды бир көрүп алуу үчүн бийик дарбазадан ашып түшүп, ошол бийик гүлдөрдүн түбү менен жөрмөлөп барып сүйгөнүмө жолугуп келген күндөр далай болгон. Кийин кыздарга көп бардык, өзгөчө кабат үйдүн балконунан шейшеп байлап алып үйгө кирип, кайра чыгып моокум кангыча чер жазчубуз. Айтор биз үчүн шейшеп менен кирип чыгуу өзгөчө маанай жаратып, ырахат алчубуз.
- Абдан ачууңуз келген мезгилди сүрөттөп берсеңиз?
- Негизи эле ачуум келгенде тамаша сөздөрдү аралаштырып, чукулдашып жаткан адамга " менин
ачуумду көрдүң беле, көрбөсөң анда бактылуу экенсиң" деп коем. Негизи эле ачуум тез келип, тез тарап кетет. Эч убакта эмоцияга алдырып оозго келген сөздү айта бербейм. Канчалык ачууланып жатсам да, жүрөккө тийип көңүл калтырарлык сөздөрдү чыгарбоого аракеттенем.
- Мал союп, устукандай аласызбы?
- Ар бир кыргыз атуулу муну милдеттүү түрдө билүүсү керек. Билбей туруп калуу коноктор алдында өтө уят. Мен кадимки эле айылдык балдардын катарына киргендигим үчүн кан чыгаруу менен аны тиешелүү түрдө устукандоону беш колдой жакшы билем.
- Демек, мал да багат окшойсуз?
- Сөзсүз түрдө. Айылда эки жүздөй асыл тукум жылкыларым, андан бөлөк койлорум бар.
- Ашканага баш багып тамак жасап, кир жууган учурлар болобу?
- Мындай учурлар сөзсүз түрдө. Кээде атайы өз колумдан тамак жасап, даамдап ичким келет. Көбүнчө эрте бышкан, колориясы күчтүү тамактар жагат. Мисалы, аш менен дымдаманы жакшы көрүп, жакшы жасайм. Башка тамактар да колдон келгени менен камыр жууруп, жайганды такыр үйрөнө албай койдум. Анын үстүнө камыр жасоо көп убакытты талап кылат эмеспи, аны күтүп отурууга чыдамым жетпейт. Ал эми кир жууган учурлар да болбой койбойт, өзгөчө командировкага барганда ар кандай шарттар болуп калып кечинде көйнөктөрүмдү жууп, үтүктөп эртең мененкиге даярдап коем. Шаарда жүргөн убакта антип өз камымды көрбөйм, себеби үйдөгүлөр жууп беришет.
- Ушул убакка чейин сиз эңсеген нерсе?
- Эсимде, 5-класс болсом керек, эжекебиз "мен келечекте ким, кандай адам болом?" деген темада сочинение жазгыла деп, кыскача жана маанилүү жазганга беш кошуу белгиси менен коюп берерин айтты. Ошондо мен " келечекте сүйгөн кесибимдин ээси, бактылуу үй бүлөнүн атасы болом" деген дилбаян менен эң жакшы баа алганмын. Азыр ойлосом чындап эле сүйгөн кесибимдин ээси болуптурмун. Бирок ошондогу балалык тилектин бири орундала элек экенине ынандым, бактылуу үй бүлөгө ата боло элекмин. Мени менен теңдер азыр балалуу болуп, көбүнүкү мектепте окуйт.
Ошолорду көргөндө менде да башкача сезим ойгонот. Эңсегеним ата бактысына туш болуу.
- Казиного барасызбы, көбүнчө кайда эс аласыз?
- Жок, казинодон алыс адаммын. Кумар оюндарына барууну намыс көрөм. Эс алганда жайкысын көлгө ат тезегин кургатпай барам. Кышкысын керемет айылда , тоону көздөй ууга чыгып келем. Анан эң негизгиси бала чактан көкбөрүгө кызыгам, достор менен улак чапкандан ырахат алам. Көкбөрүнүн мага жаккан жери оюн учурунда баш ооруткан маселелер унутулуп, кадыресе эс алып калам.
- Тамеки тартпаган, аракка жолобогон жанмын. Ден соолукту сактоо керек да, ошондуктан ичкиликтен алысмын.
- Чоң муштумдардан таяк жеген учурлар болду беле?
- Эркек болгон соң таяк жебеген эркек эркек эмес. Албетте андай жагдайларга туш болгом, бирок таяк жегенден да көбүрөөк таяктадым окшойт. Таяк жегенде эми анчалыкка барбасам да бетимде анча мынча тырыктар калган. Ушул жерден бир нерсе айткым келет, 1996-жылы Азия чемпионатында "Бой без правил" боюнча мушташка чыгып, таяк да жегем, таяктап ырахат да алганым эсимде.
- Армияда кызмат өтөгөнсүзбү?
- Жок, ал учурда студент элем. Биздин факультетте аскердик бөлүм бар болгондуктан группабыз менен ошол жактан машыкчубуз. Армия жашоосун достордон угуп, "миң уккандан бир көргөн" деп, барып бир көрүп келсем деген оюм бар болчу.
- Айланадагы сизди кыжаалат кылган нерсе?
- Адамдардын көрө албастык адатын жек көрөм. Ак эмгек менен тырышып алга жылып бараткандарга көралбастык менен бут тосуулар өсүп келе жаткан даракты тамырынан сууруп салышат. Мындай идеология менен эч убакта алга жыла албайбыз. Анан да эмгектенбей жалкоолонгон адамдарды жактыра бербейм.
- Көпчүлүк депуттардай кайра-кайра тойго чакыруулар тажатып жибербейби?
- Биз үчүн тойго баруу тойлоо эмес, той ээсине жакшы тилектерди айтуу менен жакшылыгына күбө болуу. Чакыруудан баш тартуу менимче туура эмес, себеби, алар ишеним көрсөтүп шайласа, округунан
чыккан депутат катары сыйлап урматтап атканын эске алып, тойго күбө болуп кайтууну туура көрөм. Тойго баруу биздин жумуштун бир бөлүгү. Ошондуктан алардын үмүтүн актоо менен чакыруулардан баш тартпай той ээсинин көңүлү үчүн беш мүнөткө болсо да барып келүүгө аракеттенем.
- Депутаттыкка келгенге чейин түштүктө спорт менен машыгып атайын түзүлгөн топтун жетекчиси болуп келген дешет...
- Ооба, шаардагы бир нече дискобар, ресторандарды достор менен ижарага алып бизнес менен иштечүбүз. Топту жетектегеним чын, 2005-жылдары ошол топ аркасында беш жүздөй бала тургандыгы үчүн бул сөздүн аркасында негиз бар.
- Сизди саясий аренага Мадумаров алып чыккан деген сөздөр да жок эмес...
- Жок, мени парламентке көтөргөн Куршаб шайлоо округу, туугандарым, досторум, жалпы Куршаб айылынын тургундары. Ал эми Мадумаров менен бир айыл өкмөттөн болгон соң, жөн гана ага ини катары мамиледебиз. Ал киши мага саясий кеп кеңештерин берип келет.
- Аяш атаңыз менен чатакташып кеткен экенсиз, эмнеге анчалыкка бардыңар?
- Аяш атам менен чатакташкан эмесмин, болгону мен өз укугумду коргоо үчүн чындыкты бетке айтып алганмын. Бирок азыр мурункудай катышпай калсак да, көргөн жерден саламыбыз түз бойдон калган.
- Өзбек тили боюнча маселе көтөрүп чыкканда өзбек депутаттарына кол көтөрүп, коркуткан экенсиз?
- Убагында мындай сөздөр тарап кеткен. Кол көтөргөн эмесмин, бирок ортодо тил маселеси боюнча сүйлөшүүлөр болгону чын.
- Депутаттар арасынан кимдер менен жакшы мамиледесиз?
- Баарына бирдей мамиле жасайм. Алардын арасында эң кенже депутат катары эркелеп жүрө берем. Барысы менен жакшы мамилем бар.
"Азаттык" үналгысына мамлекеттик катчы Нур уулу Досбол бийлик оппозиция менен сүйлөшүүгө даяр экенин билдирди. Оппозиция болсо "бу бийлик менен сүйлөшпөйбүз" ниетинде тетириленип жаткан чагы. Деги кимиси обу жок экенине түшүнүп ак болбойт.
Быйыл Чүй жергесинде эки кант заводу ишке кирмекчи. Демек кант арзан болот. Президент Бакиев өлкөдө ун менен сүттүн баасы негизсиз кымбаттап атканын белгилеп, бааны көзөмөлдөөнү тиешелүү жетекчиликке дайындады. Алар теске сала алаар бекен десең.
Президент тарабынан түзүлгөн Ордо кеңештин төрагалыгына экс-губернатор Кубанычбек Сыйданов шайланды.
2-марттан тарта Сүймөнкул Чокморовдун сүрөтү түшүрүлгөн жашыл түстөгү 5000 сомдук жүгүртүүгө чыгат. Сомдун экинчи бетине "Ала-Тоо" кинотеатрынын сүрөтү чагылдырылат.
Улуттук статкомдун билдирүүсүндө 2008-жылы 41 миң адам Кыргызстандын аймагынан сыртка чыгып кеткен.
Бүгүн "Айтматов жана учур " эл аралык форуму старт алат, форум алкагында тегерек стол, жаңы китептердин бет ачары, көргөзмөлөр жана студенттер менен жолугушуулар өтмөкчү. Айтматовдун кадыр баркын да бир жолу ааламга даңктайбыз.
Оппозиция март айында жалпы улуттук нааразылык акциясын өткөрүүгө даярданууда. Нааразылык акциясынын датасы 1-мартта өтө турган оппозициянын жыйынында такталат.
Япониянын эл аралык кызматташуу боюнча агенттиги кыргыздарга айыл жергесинде өндүрүштү көтөрүү керек деген акылын айтты
Маданият, маалымат министри Султан Раевдин айтуусунда Голливуд кино өндүрүшчүлөрү биздин кичи эпостордун негизинде фильм тартууга белсенип атышкан имиш. 3-мартта Раев жана кинорежиссер Болот Шамшиев Голливудга барып тасма тагдырын тууралуу талкуулап кайтышмакчы.
24-февралда Берлинде кыргыз дизайнерлеринин "Кыргызстандын азыркы мода искусствосу" деген жаңы коллекция-көргөзмөсүн тартуулашты. Немистерди оңойунча бир нерсе менен таң калтыра албайсың, бу саам алар кыргыз чеберлерине кол чабышты.
25-26-февраль күндөрү Ысыккөл, Ош, Жалал-Абаддын тоолуу райондорунда, Бишкек-Ош, Ала-Бука-Канышкыя, Кара-Кулжа-Алайкуу, Каракол-Сарыжаз жолдорунда көчкү түшүшү ыктымал. ӨКМ министрлиги автосүйүүчүлөрдү жолдо абайлап жүрүүнү суранды.